Petroskoin Mediakeskuz

Petroskoin Mediakeskuz om karjalan, suomen i vepsän keliden keskuz. Se om avaitud vodel 2018.

Karjalan valdkundan karjalaižiden, vepsläižiden da suomalaižiden Mediakeskuz radab Petroskoi-lidnas. Se abutab kaita i kehitoitta Karjalan igähižiden rahvahiden kelid da kul'turad. Se om tehtud Karjalan valdkundan rahvahaližen da regionaližen ministerstvan rahatugel.

Kel'keskuz radab Periodika-paindišton alusel, kus paindas lugendlehtesid da aiglehtesid suomen, karjalan i vepsän kelil. Mediakeskusen päine idei om siš, miše nored voižiba kävutada uzid tehnologijoid keliden opendamižes. Ned tehnologijad oma onlain-vajehnikad, lehtesed PDF-formatas, onlain-kel'kursad.

Kel'keskuses tehtas erazvuiččid kul'turaigtegoid, mastarklassoid, openduzseminaroid, vastusid melentartuižidenke ristituidenke, keliden kursid. Mediakeskuses sur' kirjišt om olmas purtkidenke rahvahaližil kelil. Kaikutte tahtnik voib tulda mediakeskushe, valita kirjan, otta sen kodihe vai lugeda sidä täs.

 Homaičendad 

 Irdkosketused 
 Äikel'ne Petroskoin Mediakeskuz omamedia.ru-portalal.     

Kategorii:Petroskoi
Kategorii:Petroskoin opendusen aluzkundad
Kategorii:Opendusen aluzkundad kirjamišton mödhe
Kategorii:Karjalan kel'
Kategorii:Suomen kel'
Kategorii:Vepsän kel'